Exspectatio vitae
Exspectatio vitae, vel vita exspectata, vel spes vitae, est statistica temporis mensura peraeque ducta qua organismus in vita fore exspectatur. Ex anno natali, aetate hodierna, aliisque rebus demographicis sicut sexu deducitur. Haec notio latissime inter eruditos adhibita dicitur vita natu exspectata, quae binis modis definiri potest: vita natu exspectata cohortalis est media cohortis natalis (omnium singulorum anno dato natorum) longitudo vitae, quae solum pro cohortibus tam multo ante ut omnes mortui sint computari potest; vita natu exspectata recurrens (vel periodica) est media cohortis hypotheticae longitudo vitae, cum organismus a partu ad mortem dato anno observatus proportioni mortalitatis patens assumi possit.